Magic Johnson

Earvin Johnson Jr., conocixiu esportivament como Magic Johnson u simplamente Magic,<ref>[https://www.marca.com/2010/09/29/baloncesto/nba/1285771114.html Cuando Earvin Johnson pasó a ser 'Magic'''.]</ref> naixiu lo 14 d'agosto de 1959 de Lansing (Michigan, Estaus Unius) ye un chugador profesional estausunidense de basketbol, hue retirau. Tien una altaria de 2,06 metros y ocupaba la posición de base. Ye considerau un d'os millors chugadors d'a historia d'a NBA.

Dimpués de ganar en 1979 lo Torneo d'a NCAA con a Universidat Estatal de Míchigan, los Lakers reclutoron a Johnson en o Draft de 1979, con qui chugó mientres toda a suya vida esportiva profesional y a on aconsiguió lo títol d'a NBA en cinco ocasions. Chugó nueu Finals, y estió guanyador de cuantos premios individuals como lo MVP d'a Temporada, MVP d'as Finals —en tres ocasions toz dos— y dos MVP d'o All-Star Game, en 1990 y en 1992. Tamién disputó 12 All-Star Game, estió incluyiu en nueu temporadas en o millor quinteto d'a liga y una vegada en o segundo quinteto, a mas de liderar la temporada regular en asistencias cuatro vegadas.

En l'anyo 1991 antes de prencipiar la pretemporada en tratar de fer-se una seguranza de vida dió positivo en as analisis d'o VIH. Johnson se trobaba en Salt Lake City a on los Lakers iban a disputar un partiu de pretemporada, pocos días dimpués de tornar de París de disputar lo Open McDonald's, cuan recibió la trucada d'o club, pa que tornase immediatament a Los Angeles. Allí, lo día 24 d'octubre de 1991, lo cuerpo medico le comunicó lo suyo estau. Se perdió los suyos tres primers partius oficialment per una infección estomacal y no tardó en convocar una rueda de prensa que conmocionó a lo mundo d'os esportes. Lo 7 de noviembre de 1991, cuan anunció que yera infectado per lo virus VIH y la suya immediata retirada d'o baloncesto a final d'ixa temporada. Tot y con tot ixo, Magic estió votau per lo publico pa chugar lo All-Star Game d'ixa temporada. Estioron cuantos los chugadors que s'amostroron reticents a chugar con belún que en teoría les podría aplegar un virus mortal, entre éls Karl Malone. Tot y con ixo, chugó lo partiu; la Conferencia Ueste ganó per 153-113 y   estió gualardonau con o MVP d'o partiu. Dimpués d'a victoria, se abrazó con os suyos rivals y amigos en un espontanio homenache.

Per unatra parte, tot y con haber dau positivo en as analisis de sida, Magic estió convocau pa chugar con a selección de baloncesto estausunidense conoixida como o Dream Team, con con qui compitió en os Chuegos Olimpicos de Barcelona 1992 ganando a medalla d'oro. Iste equipo ye considerau como lo millor equipo d'a historia d'o baloncesto.

En 1996, un grupo de miembros de meyos de comunicación, exchugadors, entrenadors y managers chenerals, lo nombró como un d'os 50 millors chugadors d'a historia d'a NBA y en 2002 ingresó a lo Basketball Hall of Fame.

 Trachectoria esportiva 
TemporadasEquipoLigaPaís1979-1991Los Angeles LakersNBA 22px|border Estaus Unius1996Los Angeles LakersNBA 22px|border Estaus Unius

 Bibliografía 
  MacMullan, Jackie, Johnson, Magic, Bird, Larry. When the Game Was Ours''.

 Referencias 

 Vinclos externos 

  Ficha de Magic Johnson en NBA.com.
  Perfil de Magic Johnson en o Naismith Memorial Basketball Hall of Fame.

Categoría:Basketbolistas d'a NBA
Categoría:Basketbolistas d'a selección masculina de basketbol d'Estaus Unius
Categoría:Basketbolistas d'Estaus Unius
Categoría:Basketbolistas d'Estaus Unius en os Chuegos Olimpicos de 1992
Categoría:Basketbolistas d'os Los Angeles Lakers
Categoría:Medalla d'oro en os Chuegos Olimpicos
Categoría:Medallistas olimpicos d'Estaus Unius
Categoría:Naixius de Lansing (Michigan)
Categoría:1959 (naixencias)